**REGULAMENTUL BURSEI ROMÂNE DE MĂRFURI PENTRU LICITAŢIILE CU CREANŢE COMERCIALE**

#### CAPITOLUL I

#### DISPOZIŢII GENERALE

# **Art. 1** Prezentul regulament cuprinde reguli privind vânzarea şi cumpărarea de creanţe comerciale în cadrul şedinţelor de licitaţii organizate de către Bursa Română de Mărfuri (numită în cele ce urmează BRM).

# **Art. 2** Prevederile prezentului regulament sunt obligatorii pentru tranzacţionarea prin intermediul BRM a creanţelor comerciale şi se aplică tuturor persoanelor participante la tranzacţionare, ordonatori sau ofertanţi, precum şi BRM în calitate de organizator.

# **Art. 3** Aprobarea regulamentului şi modificarea sa sunt de competenţa Consiliului de administraţie al BRM.

**Art. 4 (1)** Prezentul regulament de tranzacţionare a creanţelor asigură:

1. transparenţa;
2. tratamentul egal al participanţilor;
3. publicitatea cererilor şi ofertelor;
4. confidenţialitatea actelor, operaţiunilorşiinformaţiilor care nu sunt publice, dar sunt necesare în tranzacţionareacreanţelor;
5. sancţionarea actelor şioperaţiunilor de manipulare sau de tentativă de manipulare a tranzacţiilor.

**(2)**Este interzisă debitorului creanţei răscumpărarea acesteia integral sau parţial, direct sau indirect, cu excepţiile regăsite în legislaţia în vigoare.

**(3)** Este interzis acţionarilor sau asociaţilor, persoane fizice sau juridice, care deţin mai mult de 10% din capitalul social al societăţilor debitoare să participe, direct sau indirect, la achiziţionarea creanţelor comerciale asupra acestor societăţi, cu excepţiile legislaţiei in vigoare.

**(4)** Este interzisă societăţilor la care debitorul unei creanţe deţine mai mult de 10% din capitalul social participarea, directă sau indirectă, la achiziţionarea acelei creanţe, cu excepţiile regăsite în legislaţia în vigoare.

**(5)** În situaţia încălcării interdicţiilor prevăzute la alin. (2), (3) şi (4), contractul de cesiune se consideră rezolvit de drept cu suportarea daunelor de către persoana vinovată.

**(6)** În situaţia în care debitorul creanţei este o instituţie deţinută public, iar cesionarul intenţionează să transforme creanţa în acţiuni, acesta îşi asumă toate responsabilităţile impuse de legislaţie şi reglementările CNVM în vigoare. Menţiunea se referă în special la situaţia în care, în urma dobândirii acţiunilor, cesionarul devine acţionar semnificativ.

**Art. 5**

**(1)** Creanţa, în sensul prezentului regulament, este un drept al cărui conţinut este exprimat în bani, în temeiul căruia titularul său, numit creditor, pretinde debitorului să efectueze plata.

 **(2)**Tranzacţiile privind cesiunea de creanţă au ca obiect:

a) o creanţa certă, lichidă şi exigibilă, al cărei cuantum include TVA şi este constatată printr-o factură (“Total de plată (col.5 + col.6)”) sau prin documente echivalente de orice tip, cum ar fi, dar fără a se limita la acestea, contracte comerciale, contracte bancare, de leasing, de asigurări, de brokeraj, sentinţă judecătorească definitivă.

Asupra creantelor ce fac obiectul acestor tranzacții trebuie sa nu existe litigii in curs de derulare iar creanțele să nu fie contestate de catre debitor.

b) o creanta viitoare, cum ar fi cea decurgând din prețul ce va fi datorat de către un debitor pentru un bun ce va fi vandut, un serviciu ce va fi prestat, un drept ce va fi instrainat, un titlu ce va fi cedat, in conditiile legii care guvernează respectiva tranzacție (de exemplu, cea rezultata din viitoarea vanzare de certificate verzi pe piata specializata autorizata).

 **(3)** Tranzacţiile privind cesiunea de creanţă pot avea ca obiect şi părţi determinate din creanţă, aşa cum este aceasta definită în prezentul articol, sub forma unei cesiuni de creanță partiale. În situaţia în care creanţa se transmite împreună cu toate drepturile accesorii aferente dreptului de creanţă principal, nu este permisă tranzacţionarea unei părţi determinate din creanţă.

**(4)** Un ordin de tranzacţionare poate include mai multe facturi sau documente echivalente, situaţie în care adjudecarea acestora în urma tranzacţionării se va face începând cu cea mai veche factură, respectiv cel mai vechi document echivalent către cea mai nouă factură, respectiv cel mai nou document echivalent.

 **(5)** Creanţele care fac obiectul unei cesiuni cu titlu de garanție sau unui contract de garanție mobiliară nu se tranzacţionează conform prevederilor prezentului regulament.

 **(6)** Creanţele bugetare şicreanţele reprezentând sume de rambursat/restituit la/de la bugetul de stat si bugetele locale nu fac obiectul licitaţiilor organizate în baza acestui regulament.

 **(7)** Dacă nu este altfel stipulat în ordinul de tranzacţionare/anunţ/contractul de cesiune, creanţa se transmite împreună cu toate drepturile accesorii aferente dreptului de creanţă principal, cum ar fi, dar fără a se limita la aceasta, penalităţi, dobânzi etc.

 **(8)** Bursa Romana de Marfuri nu își asuma nicio răspundere privind veridicitatea creantelor inregistrare spre vanzare. Raspunderea revine exclusiv a celor care ofera si doresc sa inscrie spre vanzare/cumparare o creanta. Bursa Romana de Marfuri, in calitate de organizator, nu este in niciun fel responsabila de datele si informatiile transmise de vanzator sau, după caz, de cumparator.

**Art. 6** În înţelesul prezentului regulament, termenii şi expresiile de mai jos se definesc astfel:

1. *condiţia de procent* semnifică faptul că procentul ce trebuie anunţat de coordonatorul de şedinţă este mai mare sau egal cu procentul minim comunicat de ordonatorul vânzător, respectiv mai mic sau egal cu procentul maxim comunicat de ordonatorul cumpărător;
2. *condiţia de valoar*e semnifică faptul că valoarea de tranzacţionat rămasă în ordinul ordonatorului după încheierea unei tranzacţii este mai mare sau egală cu valoarea minimă specificată de ordonator;
3. *nivelul garanţiei* este procentul folosit la calcularea sumei pe care cumpărătorul trebuie să o constituie ca garanţie; suma se calculează prin aplicarea acestui procent la valoarea înscrisă în ordin (anexa 2 şi anexa 3);
4. *ofertantul* este un cumpărător sau un vânzător care, ca urmare a publicării unui ordin de vânzare, respectiv de cumpărare, înregistrează la BRM un ordin de sens contrar sensului ordinului publicat;
5. *ordonatorul vânzător* este orice persoană juridică sau fizică, interesată în valorificarea unei creanţe în care este creditor;
6. *ordonatorul cumpărător* este orice persoană interesată în achiziţionarea de creanţe asupra unui debitor;
7. *pasul de rezervă*, exprimat în procente, este pasul folosit pentru departajare în situaţia în care nici un ofertant nu mai oferă procentul anunţat;
8. *pasul suplimentar*, exprimat în procente, este pasul folosit din momentul în care doi sau mai mulţiofertanţi acceptă procentul anunţat;
9. *pasul de variaţie* este pasul iniţial, exprimat în procente, folosit în timpul desfăşurării licitaţiei;
10. *preţul contractului de cesiune de creanţă* reprezintă suma calculată folosind procentul rezultat în urma negocierii în şedinţa de tranzacţionare;
11. *valoarea nominală a creanţei* care face obiectul contractului de cesiune reprezintă valoarea pe care cesionarul (cumpărătorul) o are de primit de la debitor. În situaţia în care contractul de cesiune are ca obiect o parte determinată din creanţă atunci valoarea nominală este mai mică decât valoarea facturii constatatoare. Valoarea nominală este cea precizată în procesul verbal de tranzacţionare.
12. *valoarea rest* reprezintă valoarea rămasă de tranzacţionat dacă aceasta este mai mică decât valoarea minimă specificată în oferta ordonatorului;
13. *Registrul* reprezintă Registrul Național de Publicitate Mobiliară;
14. Legea nr. 297/2018 privind publicitatea mobiliară;
15. *Regulamentul de Functionare* semnifică Regulamentul pentru organizarea și funcționarea Registrului Național de Publicitate Mobiliară;
16. *Legea 357 /2005* privind bursele de mărfuri;
17. *Codul Civil* – Legea nr. 287/2009 privind Codul Civil.

#### CAPITOLUL II

#### TRANZACŢIONAREA CREANŢELOR

# **Art. 7** Şedinţele de tranzacţionare a creanţelor se desfăşoară în locul şi în condiţiile stabilite de BRM.

**Art. 8** Locul tranzacţiilor îl reprezintă ringul BRM, inclusiv ringul electronic.

 În ring vor fi prezenţi participanţii la tranzacţionarea cu prezenţă fizică respectiv ordonatorii, ofertanţii şi reprezentanţii BRM precum şi spectatorii. În situaţia ringului electronic vor fi prezenţi ordonatorii, ofertanţii şi conducătorul (coordonatorul) şedinţei. În situaţii speciale BRM poate decide ca şedinţa de tranzacţionare să fie condusă (coordonată) de doi sau mai mulţi reprezentanţi BRM.

Pentru a putea asista la şedinţa de tranzacţionare cu prezenţă fizică, în calitate de spectatori, persoanele doritoare vor depune o cerere la BRM, până la ora 1500 din ultima zi lucrătoare anterioară şedinţei de tranzacţionare, Preşedintele- Director General al BRM urmând a decide asupra cererii, nu mai târziu de 24 de ore înainte de începerea şedinţei de tranzacţionare, dacă momentul depunerii cererii permite acest lucru, informând în acest sens solicitantul.

Conducătorul şedinţei de tranzacţionare cu prezenţă fizică poate evacua din sală spectatorii care prin comportamentul lor tulbură şedinţa de tranzacţionare.

**Art. 9 (1)** Programul şedinţelor de tranzacţionare a creanţelor va fi afişat la sediul BRM şi publicat împreună cu ordinele iniţiate de ordonatori şi ofertele înregistrate la acestea.

 **(2)** BRM poate pune la dispoziţie, pe pagina Internet specializată, link-uri către surse de informare privind debitorii.

**(3)** O şedinţă de tranzacţionare poate fi suspendată pe baza deciziei Preşedintelui-Director General.

## **SECŢIUNEA I – PREZENTAREA ŞI ÎNREGISTRAREA OFERTELOR ORDONATORULUI VÂNZĂTOR ŞI ALE OFERTANŢILOR CUMPĂRĂTORI**

**Art. 10 (1)** Anunţurile se afişează pe pagina de internet specializată a BRM, se transmit, prin fax sau poştă electronică, potenţialilor cumpărători.

 **(2)** Anunţurile vor conţine cel puţin următoarele informaţii:

 - valoarea creanţei si denumirea/numele şi principalele date de identificare ale debitorului;

 - elemente care permit identificarea creanței, în cazul creantelor viitoare;

 - valoarea minimă ce poate fi completată în ofertele complementare.

**Art. 11 (1)** În cazul în care o persoană juridică sau fizică intenţionează să vândă prin BRM creanţe comerciale, aceasta, în calitate de ordonator vânzător, trebuie să prezinte BRM următoarele:

1. oferta de vânzare sub forma unui ordin de vânzare (anexa 1) care să conţină date minime despre creanţă;
2. factura constatatoare a creanţeisau alt document constatator echivalent,cu exceptia creantelor viitoare,cum ar fi, dar fără a se limita la acesta, un contract comercial,un contract bancar, de leasing, de asigurări sau de brokeraj, sentinţă judecătorească definitivă;
3. un angajament sub semnătură autorizată, că nu va compensa/cesiona creanţa constatată prin documentul menţionat la lit. b), cât timp ordinul său de vânzare se află în derulare la BRM (anexa 6a);
4. o declaraţie pe propria răspundere sub semnătură autorizată că provenienţa creanţei este/va fi rezultatul livrării de bunuri, prestării de servicii, sau executării de lucrări către debitor şi că aceasta nu este compensată/cesionată integral (anexa 6b); în situaţia în care creanţa este compensată/cesionată parţial, valoarea creanţei specificate în anexa 1a) va fi maxim suma rămasă necompensată/necesionată;
5. contract de mandat sau împuternicirea acordată persoanei care îl va reprezenta în cadrul procedurii de tranzacționare, dacă e cazul (anexa 5); în situaţia ordonatorilor persoane fizice împuternicirea va fi emisă în formă autentică;
6. dovada achitării la BRM a tarifului de înregistrare a ordinului de vânzare.

**(2)** Documentul menţionat în alin. (1) lit. b) va rămâne înregistrat la BRM, pe baza unui proces verbal de predare-primire, până la tranzacţionarea creanţei sau până la expirarea termenului prevăzut la art. 17(1).

**(3)** Pentru acceptarea unui ordin de vânzare în vederea tranzacţionării, BRM va verifica îndeplinirea următoarelor condiţii:

a) creanţa la care se referă ordinul de vânzare să nu facă obiectul unui contract de cesiune de creanţă sau de garanţie reală mobiliară înregistrat în Registrul Național de Publicitate Mobiliară.

b) acceptarea în mod expres de către debitor, cu exceptia creantelor viitoare, a facturii constatatoare sau a altui document constatator echivalent.

**(4)** În situaţia în care factura constatatoare sau documentul constatator echivalent nu este acceptată în mod expres, BRM va solicita ordonatorului să prezinte acceptarea facturii constatatoare sau a documentului constatator echivalent de către debitor.

**(5)** În cazul în care debitorul nu răspunde solicitării ordonatorului de acceptare a facturii sau a documentului constatator echivalent, atunci ordinul va fi lansat la tranzacţionare făcându-se menţiune despre lipsa acceptului debitorului.

**Art. 12** După înregistrarea şi verificarea ordinului ordonatorului vânzător, BRM îl va publica şi va anunţa data la care acesta va fi programat în şedinţa de tranzacţionare.

**Art. 13 (1)** Orice persoană juridică sau fizică interesată în achiziţionareacreanţelor comerciale în urma publicării ordinului ordonatorului vânzător va contacta BRM, prezentând, în calitate de ofertant cumpărător, următoarele:

1. cererea de cumpărare, sub forma unui ordin de cumpărare (anexa 2);
2. o declaraţie pe propria răspundere, sub semnătură autorizată, că nu deţine, direct sau indirect, participări mai mari de 10% la capitalul social al debitorului, respectiv că debitorul nu deţine, direct sau indirect, participări mai mari de 10% la capitalul social al ofertantului cumpărător (anexa 7b) cu excepţiile regăsite în legislaţia în vigoare;
3. contract de mandat sau împuternicirea acordată persoanei care îl va reprezenta, dacă este cazul (anexa 5); în situaţia ofertanţilor persoane fizice împuternicirea va fi emisă în formă autentică;
4. angajamentul de plată a comisionului către BRM, în cazul în care ofertantul cumpărător devine parte într-un contract de cesiune de creanţă (anexa 8);
5. dovada achitării la BRM a tarifului de înregistrare a ordinului de cumpărare.

**(2)** Valoarea creanţei ce se doreşte a fi tranzacţionată, menţionată în ordinul de cumpărare, va fi mai mare sau egală cu valoarea minimă specificată în ordinul de vânzare.

**(3)** La înregistrarea cererii de cumpărare, ofertantul cumpărător va depune conform dispoziţiilor art. 18(1) o garanţie financiară de 100% din nivelul garanţiei stabilit de BRM, sub sancţiunea neînregistrării cererii de cumpărare.

## **SECŢIUNEA II – PREZENTAREA ŞI ÎNREGISTRAREA OFERTELOR ORDONATORULUI CUMPĂRĂTOR ŞI ALE OFERTANŢILOR VÂNZĂTORI**

**Art. 14 (1)** În cazul în care, o persoană juridică sau fizică, intenţionează să achiziţioneze prin BRM creanţe comerciale, aceasta, în calitate de ordonator cumpărător, trebuie să prezinte BRM:

1. cererea de cumpărare, sub forma unui ordin de cumpărare (anexa 3);
2. contract de mandat sau împuternicirea acordată persoanei care îl va reprezenta, dacă e cazul (anexa 5); în situaţia ordonatorilor persoane fizice, împuternicirea va fi emisă în formă autentică;
3. un angajament sub semnătură autorizată, cu privire la irevocabilitatea ordinului de cumpărare a creanţei respective pe toată perioada de valabilitate a acestuia (anexa 7a);
4. o declaraţie pe propria răspundere, prin care se obligă să nu acţioneaze în înţelegere cu debitorul în scopul răscumpărării de către acesta a propriilor creanţe şi declară că nu deţine, direct sau indirect, participări mai mari de 10% la capitalul social al debitorului, respectiv că debitorul nu deţine, direct sau indirect, participări mai mari de 10% la capitalul social al ordonatorului cumpărător (anexa 7b) cu excepţiile regăsite în legislaţia în vigoare;
5. dovada achitării la BRM a tarifului de înregistrare a ordinului de cumpărare;
6. angajamentul de plată a comisionului către BRM, în cazul în care ordonatorul cumpărător devine parte într-un contract de cesiune de creanţă (anexa 8).

**(2)** Cererea va fi primită, verificată şi înregistrată la BRM, după aceeaşi procedură ca în cazul ordinelor de cumpărare pentru creanţe în calitate de ofertantcumpărător.

**(3)** În cel mult 2 zile lucrătoare de la înregistrarea ordinului de cumpărare ordonatorul cumpărător va depune în contul de garanţii al BRM, conform dispoziţiilor art. 18(1), o garanţie financiară reprezentând 50% din nivelul garanţiei stabilit de BRM, garanţie ce va fi completată până la 100% dacă se va înregistra o ofertă complementară, până cel mai târziu cu o zi lucrătoare înainte de şedinţa de tranzacţionare, sub sancţiunea anulării ordinului.

**Art. 15 (1)** După înregistrarea cererii ordonatorului cumpărător, BRM o va publica şi va anunţa

data la care aceasta va fi programată în şedinţa de tranzacţionare.

 **(2)** Anunţul privind ordinele de cumpărare se afişează pe pagina de internet specializată a BRM și se transmit prin fax sau poştă electronică potenţialilor vânzători.

**(3)** Anunţul va conţine cel puţin următoarele informaţii:

 - valoarea creanţei ce se doreşte a fi cumpărată, cu exceptia creantelor viitoare, în cazul cărora se vor menționa elemente care vor permite identificarea creanței;

 - valoarea minimă ce poate fi completată în ordinele răspuns.

**Art. 16 (1)** Orice persoană juridică sau fizică interesată în vânzarea de creanţe în urma publicării ordinului ordonatorului cumpărător va contacta BRM, prezentând, în calitate de ofertant vânzător:

1. cererea de vânzare, sub forma unui ordin de vânzare (anexa 4);
2. contractul de mandat sau împuternicirea acordată persoanei care îl va reprezenta, dacă este cazul (anexa 5); în situaţia ofertanţilor persoane fizice împuternicirea va fi emisă în formă autentică;
3. o declaraţie pe propria răspundere a ofertantului vânzător, sub semnătură autorizată, potrivit căreia creanţa provine sau, după caz, va proveni din livrarea de bunuri, prestarea de servicii sau executarea de lucrări în beneficiul debitorului şi, totodată, creanța nu este/ nu va fi compensată/cesionată integral (anexa 6b);
4. dovada achitării la BRM a tarifului de înregistrare a ordinului de vânzare;
5. factura constatatoare a creanţei sau alt document constatator echivalent cum ar fi, dar fără a se limita la acesta, un contract bancar, de leasing, de asigurări sau de brokeraj, sentinţă judecătorească definitivă şi irevocabilă, dacă e cazul.

**(2)** Documentul menţionat la alineatul precedent lit. e), va rămâne la BRM, în baza unui proces verbal de predare-primire, până la tranzacţionarea creanţei sau până la expirarea termenului prevăzut la art. 17(1).

**(3)** BRM va înregistra toate ordinele de vânzare primite.

**(4)** Valoarea creanţei ce se doreşte a fi tranzacţionată, menţionată în ordinul de vânzare, va fi mai mare sau egală cu valoarea minimă specificată în ordinul de cumpărare cu care se doreşte tranzacţionarea.

**(5)** BRM va programa în vederea tranzacţionării ordinele de vânzare pentru creanţele comerciale, după efectuarea verificărilor menţionate la art. 11(3) şi, dacă e cazul, după primirea de către BRM a răspunsului debitorului privind acceptarea facturii sau a documentului constatator.

**(6)** Dacă ofertantul vânzător nu face dovada acceptării de către debitor a facturii sau a documentului constatator, ordinele de vânzare vor fi programate în vederea tranzacţionării numai în cazul în care ordonatorul cumpărător a acceptat această situaţie printr-o menţiune expresă, conform anexei 3.

**SECŢIUNEA III – TERMENUL DE VALABILITATE A ORDINULUI. GARANŢII**

**Art. 17 (1)** Ordinele transmise de ordonatori/ofertanţi sunt implicit valabile pentru cel mult 6 şedinţe consecutive de tranzacţionare, la înregistrarea ordinului ordonatorul/ofertantul putând specifica un număr mai mic de şedinţe consecutive de tranzacţionare. Programarea unui ordin pentru mai mult de 6 şedinţe consecutive de tranzacţionare necesită reînregistrarea ordinului.

 **(2)** BRM ţine evidenţa ofertelor de vânzare şi cererilor de cumpărare primite şi asigură confidenţialitatea informaţiilor care nu sunt destinate publicităţii.

**Art. 18 (1)** Garanţiile se constituie prin ordin de plată în contul ce va fi indicat de BRM sau în numerar la casieria BRM, în termenele prevăzute la art. 13(3), respectiv art. 14(3).

 **(2)** BRM are dreptul de a schimba nivelul practicat al garanţiilor prin hotărârea Consiliului de administraţie.

 **(3)** Garanţiile se constituie de către persoanele fizice sau juridice române în moneda naţională, iar de către persoanele fizice sau juridice străine în devize liber convertibile.

**Art. 19 (1)** Garanţiile depuse de către ofertanţii cumpărători câştigători şi ordonatorii cumpărători, cesionari în contractul de cesiune de creanţă, se vor restitui de către BRM în trei zile lucrătoare după îndeplinirea, cumulativă, a următoarelor condiţii:

1. achitarea comisionului datorat BRM pe baza facturii de comision emisă de BRM;

b) semnarea contractului de cesiune şi confirmarea achitării preţului de către cesionar; confirmarea plăţii poate fi făcută de oricare dintre părţi.

**(2)**Garanţiile se restituie în condiţiile art. 21.

**Art. 20** Garanţiile constituite se reţin în următoarele situaţii:

1. ofertantul cumpărător nu se prezintă la o şedinţă de tranzacţionare;
2. neplata comisionului datorat BRM conform facturii de comision emisă de BRM în termenul prevăzut la art. 42(2);
3. ofertantul cumpărător refuză semnarea contractului de cesiune de creanţă în termen de trei zile lucrătoare de la data tranzacţionării;
4. în cazul în care cesionarul nu plăteşte preţul contractului de cesiune de creanţă în termenul prevăzut în contract.

**Art. 21** Garanţiile se restituie integral după cum urmează:

1. ofertanţilor cumpărători necâştigători în cel mult trei zile lucrătoare de la data desfăşurării ultimei şedinţe de tranzacţionare pentru care au fost programate ordinele de cumpărare ale acestora, respectiv în cel mult trei zile lucrătoare din momentul în care ordinul de vânzare complementar nu se mai reprogramează;
2. ofertanţilor cumpărători necâştigători care au optat pentru şi au primit, conform art. 32(1), statutul de rezervă, în cel mult trei zile lucrătoare de la data la care cesionarii fac dovada plăţii preţurilor contractelor de cesiune de creanţă;
3. ofertanţilor cumpărători necâştigători care au optat pentru şi au primit, conform art. 32(1),statutul de rezervă, în situaţia descrisă la art. 34(3), în cel mult trei zile lucrătoare de la îndeplinirea tuturor obligaţiilor de către rezerve, inclusiv plata comisionului datorat BRM;
4. în cazul tranzacţionării, ofertanţilor cumpărători câştigători, respectiv ordonatorului cumpărător, în cel mult trei zile lucrătoare de la data la care cesionarul face dovada plăţii preţului contractului de cesiune de creanţă şi a comisionului datorat BRM;
5. în cazul tranzacţionării parţiale, ordonatorilor cumpărători şi ofertanţilor cumpărători câştigători, corespunzător valorii netranzacţionate, în cel mult trei zile lucrătoare de la data ultimei şedinţe de tranzacţionare pentru care a fost programat ordinul, respectiv în cazul ofertanţilor în cel mult trei zile lucrătoare din momentul în care ordinul de vânzare complementar nu se mai reprogramează.

CAPITOLUL III

**DESFĂŞURAREA ŞEDINŢEI DE TRANZACŢIONARE CU PREZENŢĂ FIZICĂ**

**Art. 22** Şedinţa de tranzacţionare cu prezenţă fizică cuprinde trei etape:

1. deschiderea ședinței;
2. licitarea procentelor care vor fi folosite la calculul preţurilor la care se vor încheia contractele de cesiune de creanţă;
3. închiderea ședinței.

**Art. 23 (1)** Şedinţa de tranzacţionare se desfăşoară sub conducerea directă a unui coordonator de şedinţă, cu participarea ofertanţilor, sub supravegherea unei comisii formată dintr-un număr impar de membri, numiţi de Preşedintele- Director General al BRM, dar nu mai puţin de trei membri, din care pot face parte şi reprezentanţii împuterniciţi ai ordonatorilor. Comisia este condusă de Preşedintele- Director General al BRM sau de persoana desemnată de acesta.

 **(2)** În ziua tranzacţionării, înainte de începerea şedinţei de tranzacţionare, ordonatorul vânzător va comunica în scris Preşedintelui comisiei procentul minim din valoarea de tranzacţionat solicitat pentru vânzarea respectivei creanţe şi, eventual, procentul de pornire.

 **(3)** Fiecare ofertant va primi, înainte de începerea tranzacţionării ordinului său, un număr de ring valabil pe întreaga perioadă de desfăşurare a tranzacţionării ordinului respectiv.

 **(4)** Numerele de ring sunt alocate în ordinea înregistrării ordinelor ofertanţilor.

**Art. 24** Fiecărui ordin programat al unui ordonator i se asociază o poziţie. Dacă la una dintre poziţiile ordonatorilor dintr-o şedinţă de tranzacţionare nu s-a înscris nici un ofertant, comisia declară închisă tranzacţionarea acelei poziţii; poziţia respectivă va fi reprogramată în şedinţa de tranzacţionare următoare, cu respectarea prevederilor art. 17(1).

**Art. 25** Şedinţa de tranzacţionare poate fi înregistrată la solicitarea ordonatorului sau atunci când BRM consideră necesar.

SECŢIUNEA I – DESCHIDEREA ŞEDINŢEI DE TRANZACŢIONARE

**Art. 26 (1)** În deschiderea şedinţei de tranzacţionare, Preşedintele comisiei anunţă lista creanţelor ce urmează a fi tranzacţionate în şedinţa respectivă.

 **(2)** Înainte de începerea tranzacţionării fiecărei creanţe, Preşedintele comisiei anunţă:

1. valoarea rămasă de tranzacţionat (care include şi TVA) din ordinele ordonatorilor programate pentru şedinţa curentă de tranzacţionare;
2. procentul de pornire al licitaţiei pentru fiecare ordin programat pentru şedinţa curentă de tranzacţionare;
3. pasul de variaţie;
4. pasul suplimentar;
5. pasul de rezervă;
6. denumirea/numele şi prenumele şi numerele de ring ale ofertanţilor, în ordinea înregistrării acestora.

**(3)** Pasul de variaţie, pasul suplimentar şi pasul de rezervă pot fi modificaţi în timpul şedinţei de tranzacţionare de către Preşedintele comisiei în situaţia în care acesta consideră că paşii anunţaţi iniţial conduc la prelungirea nejustificată a şedinţei de licitaţie.

**SECŢIUNEA II – LICITAREA CREANŢEI ŞI ÎNCHEIEREA DE TRANZACŢII ÎN SITUAŢIA ÎN CARE ORDONATORUL ESTE VÂNZĂTOR**

**Art. 27 (1)**În situaţia în care ordonatorul este vânzător, licitarea creanţei se realizează prin licitaţie cu strigare, de tip olandez, licitându-se descrescător procente; procentul de pornire este cel comunicat de ordonator (conform art. 23, alin. (2)) sau 100% în lipsă de stipulaţie contrară.

**(2)** Un ofertant cumpărător nu mai poate participa la licitaţie din momentul în care nu mai acceptă procentul curent anunţat dar a acceptat, prin ridicarea numărului de ring, procentul anterior anunţat, cu condiţia ca procentul curent anunţat să fie acceptat de cel puţin un alt ofertant.

**(3)** Coordonatorul de şedinţă va striga procentul, obţinut prin reducerea succesivă a acestuia cu câte un pas de variaţie, până în momentul în care unul dintre ofertanţi acceptă procentul strigat, prin ridicarea numărului de ring.

 **(4)** În cazul în care niciun ofertant nu acceptă procentul anunţat, reducerea succesivă a acestuia se face fără a se coborâ sub procentul minim comunicat de către ordonatorul vânzător; coordonatorul de şedinţă va anunţa “ultimul pas” înainte de a striga procentul ce egalează procentul minim solicitat de ordonatorul vânzător.

 **(5)** Dacă la un procent anunţat se ridică un singur număr de ring, după o perioadă de aşteptare de aproximativ 5 secunde, coordonatorul de şedinţă face următoarele anunţuri:

“numărul N,………..X% o dată” (o lovitură de ciocan), aşteaptă încă aproximativ 5 secunde “de două ori” (lovitură de ciocan), aşteaptă încă aproximativ 5 secunde “tranzacţionat“ (lovitură de ciocan).

 **(6)** După terminarea secvenţei specificate la alineatul precedent, coordonatorul de şedinţă anunţă tranzacţionarea în favoarea ofertantului cumpărător şi dacă este îndeplinită condiţia de valoare, licitaţia continuă cu procentul la care s-a încheiat tranzacţia redus cu un pas de variaţie sub rezerva îndeplinirii condiţiei de procent.

**(7)** În cazul în care, cel puţin un alt ofertant acceptă, înainte de sau în perioada de aşteptare menţionată la alin. (5), procentul anunţat, şedinţa de tranzacţionare va continua în sens ascendent, prin strigarea procentului majorat succesiv cu pasul suplimentar, până când la un procent strigat doar un singur ofertant ridică numărul de ring.

**(8)** Dacă la unul din procentele specificate în alin. (7), niciun ofertant nu acceptă procentul anunţat, şedinţa de tranzacţionare va continua în sens ascendent prin strigarea procentului la care nu s-a înregistrat niciun ordin răspuns redus cu pasul suplimentar şi majorat succesiv cu pasul de rezervă, până când la un procent strigat doar un singur ofertant ridică numărul de ring.

 **(9)** Dacă, la unul din procentele specificate în alin. (8), niciun ofertant nu acceptă procentul strigat, ordinea de tranzacţionare va fi ordinea crescătoare cronologic în care ofertanţii şi-au înregistrat ordinele.

**(10)** După terminarea secvenţei specificate la alin. (7), (8) şi (9), coordonatorul de şedinţă anunţă tranzacţionarea în favoarea ofertanţilor cumpărători şi, dacă este îndeplinită condiţia de valoare, licitaţia continuă cu procentul specificat la alin. (5), redus cu un pas de variaţie sub rezerva îndeplinirii condiţiei de procent, iar în continuare ca pas se va folosi pasul de variaţie.

**(11)** Dacă există ofertanţi cumpărători care au manifestat intenţia de tranzacţionare, dar nu au putut tranzacţiona din cauza neîndeplinirii condiţiei de valoare, coordonatorul de şedinţă le propune acestora tranzacţionarea valorii rest. Dacă niciunul din ofertanţii cumpărători, menţionaţi anterior, nu doreşte tranzacţionarea valorii rest, atunci licitaţia continuă pentru tranzacţionarea valorii rest, fără participarea ofertanţilor cumpărători care au refuzat tranzacţionarea acesteia. Licitaţia continuă cu procentul specificat la alin. (5), chiar dacă licitaţia continuă conform alin. (7), redus cu un pas de variaţie sub rezerva îndeplinirii condiţiei de procent, iar în continuare ca pas se va folosi pasul de variaţie.

**(12)** Licitarea creanţei este considerată încheiată în momentul în care nu mai este îndeplinită condiţia de procent sau valoarea rămasă de tranzacţionat din ordinul de vânzare este nulă.

**Art. 28 (1)** În situaţia specificată la art. 27(6), încheierea tranzacţiei se face la o valoare a creanţei calculată ca minimul dintre valoarea înscrisă în ordinul de cumpărare şi valoarea rămasă de tranzacţionat din ordinul de vânzare şi la preţul obţinut prin aplicarea procentului acceptat de ofertant la valoarea creanţei tranzacţionate.

 **(2)** După tranzacţionarea specificată la alineatul precedent, valoarea ordinului de vânzare rămasă de tranzacţionat se recalculează prin scăderea valorii creanţei tranzacţionate din valoarea rămasă de tranzacţionat din ordinul de vânzare.

 **(3)** În situaţia specificată la art. 27(10), tranzacţionarea se face în ordinea descrescătoare a procentelor până la care a licitat fiecare ofertant, iar în caz de egalitate în ordinea cronologică în care ofertanţii şi-au înregistrat ordinele.

**(4)** Valoarea fiecărei creanţe tranzacţionate, în ordinea specificată la alineatul precedent, va fi minimul dintre valoarea înscrisă în ordinul de cumpărare şi valoarea rămasă de tranzacţionat din ordinul de vânzare, iar preţul tranzacţiei va fi obţinut prin aplicarea procentului acceptat de ofertant la valoarea creanţei tranzacţionate.

**(5)** După încheierea fiecărei tranzacţii specificată la alineatul precedent, valoarea ordinului de vânzare rămasă de tranzacţionat se recalculează prin scăderea valorii creanţei tranzacţionate din valoarea rămasă de tranzacţionat din ordinul de vânzare.

**(6)**Secvenţa specificată în alin. (3), (4) şi (5) se reia cât timp este îndeplinită condiţia de valoare şi există ofertanţi cumpărători care au licitat, dar cu care nu s-a încheiat tranzacţie.

**(7)** În situaţia specificată la art. 27(11), tranzacţionarea se face la o valoare a creanţei egală cu valoarea rest şi cu ofertantul cumpărător care îşi exprimă acordul privind încheierea tranzacţiei cu procentul acceptat cel mai mare, iar în caz de egalitate de procent cu ofertantul cumpărător care şi-a înregistrat primul ordinul.

**SECŢIUNEA III – LICITAREA CREANŢEI ŞI ÎNCHEIEREA DE TRANZACŢII ÎN SITUAŢIA ÎN CARE ORDONATORUL ESTE CUMPĂRĂTOR**

**Art. 29** Pentru fiecare ordin de cumpărare BRM organizează şedinţa de negociere directă între ordonatorul cumpărător şi fiecare ofertant vânzător în parte în prezenţa unui coordonator de şedinţă desemnat prin decizie a Preşedintelui- Director General al BRM,urmând ca în funcţie de decizia părţilor să se întocmească contractul de cesiune.

**SECŢIUNEA IV – Biletul ŞI PROCESUL VERBAL DE TRANZACţIONARE. STATUTUL DE REZERVĂ. ÎNCHIDEREA ŞEDINŢEI DE TRANZACŢIONARE**

**Art. 30** După ce Preşedintele comisiei anunţă încheierea tranzacţionării unei poziţii:

- ordonatorul, ofertanţii câştigători şi coordonatorul de şedinţă semnează biletele de tranzacţionare (anexa 9), în trei exemplare, câte unul pentru fiecare parte;

- membrii comisiei, ofertanţii câştigători şi ofertanţii cumpărători care au obţinut statutul de rezervă semnează procesul verbal de tranzacţionare (anexa 10a sau 10b).

**Art. 31** Procesul verbal de tranzacţionare cuprinde pentru fiecare poziţie tranzacţionată:

1. denumirea/numele şi prenumele ordonatorului;
2. denumirea/numele și prenumele debitorului creanţei, dacă e cazul;
3. elemente care permit identificarea creanței viitoare sau, după caz, elemente ale fiecărei facturi sau document constatator echivalent;
4. denumirea/numele şi prenumele ofertanţilorcâştigători;
5. valoarea contractului de cesiune de creanţă, ţinând cont şi de menţiunile art. 5, alin. (3) şi (4);
6. preţurile cu care s-au tranzacţionatcreanţele specificate la lit. e);
7. comisioanele datorate BRM;
8. ofertanţii cumpărători care au primit statut de rezervă şi procentele care vor fi folosite la calculul preţurilor, la care aceştia vor încheia, dacă va fi cazul, contractele de cesiune.

**Art. 32 (1)** Comisia stabileşte statutul de rezervă pentru ofertanţii cumpărători, pentru fiecare poziţie şi ordinea acestora în conformitate cu ultimul procent acceptat de aceştia.

 **(2)** Ofertanţii cumpărători care au optat pentru statutul de rezervă, dar nu au anunţat nici un procent în timpul şedinţei de licitaţie, nu vor primi statutul de rezervă.

 **(3)** Ofertantul cumpărător care a devenit parte într-o tranzacţie pentru o valoare mai mică decât valoarea înscrisă în ordinul său şi a optat pentru statutul de rezervă, va primi statutul de rezervă pentru o valoare maximă egală cu diferenţa dintre valoarea înscrisă în ordin şi valoarea tranzacţionată, cu condiţia ca această diferenţă să fie mai mare decât valoarea rest.

 **(4)** Ofertanţii cumpărători care au refuzat tranzacţionarea valorii rest şi au optat pentru statutul de rezervă, vor primi statutul de rezervă.

 **(5)** Ofertantul cumpărător care a acceptat tranzacţionarea valorii rest şi a optat pentru statutul de rezervă, va primi statutul de rezervă pentru o valoare maximă egală cu diferenţa dintre valoarea înscrisă în ordinul său şi valoarea rest.

**Art. 33** În închiderea şedinţei, comisia remite câte un exemplar din procesul verbal de tranzacţionare (anexa 10a şi/sau 10b):

* BRM;
* ordonatorului;
* fiecărui ofertant câştigător;
* fiecărui ofertant care a primit statutul de rezervă la poziţia respectivă.

**SECŢIUNEA V – CONTRACTELE DE CESIUNE. DREPTURILE REZERVELOR**

**Art. 34 (1)** Contractele de cesiune de creanţă (anexa 11) vor fi redactate pe baza proceselor verbale ale şedinţelor de tranzacţionare, în doua exemplare, câte unul pentru fiecare parte

 **(2)** Exemplarele vor fi semnate de către cedent şi cesionar în termen de 3 zile lucrătoare de la data desfăşurăriişedinţei de tranzacţionare.

 **(3)** În cazul în care unul sau mai mulţi ofertanţi cumpărători câştigători care au participat în şedinţa de licitaţie la aceeaşi poziţie de vânzare nu plătesc în termenul prevăzut contractele de cesiune de creanţă, la expirarea termenului, vor fi decăzuți din dreptul de a încheia contractul de cesiune şi vor pierde garanţia depusă. În acest caz vor fi declaraţi câştigători ofertanţii cumpărători care au optat pentru statutul de rezervă, şi care vor fi invitaţi pentru semnarea contractelor, în ordinea stabilită de comisia de licitaţie(art. 32, alin. (1)) până la acoperirea valorii contractelor de cesiune de creanţă neplătite la preţuri de contractare calculate folosind procentele licitate de aceştia.

**(4)** Dacă, în urma apariţiei situaţiei prevăzute la alineatul precedent, valoarea rămasă necontractată este mai mare decât valoarea minimă specificată în ordinul ordonatorului, BRM va reprograma ordinul acestuia, sub rezerva îndeplinirii condiţiei de număr de apariţii (art. 17, alin (1)).

 **(5)** BRM actualizează valoarea înscrisă în ordinele ordonatorilor, ordine care au făcut obiectul unor tranzacţii. Dacă în urma acestor actualizări valoarea rămasă în ordin devine mai mică decât valoarea minimă specificată, atunci ordinul respectiv nu va mai fi programat în următoarele şedinţe de tranzacţionare.

**(6)** Ordinele ofertanţilortranzacţionate integral nu se reprogramează.

**(7)** Ordinele ofertanţilor nu se mai reprogramează, dacă ordinul ordonatorului cu care s-a dorit tranzacţionarea nu se mai reprogramează.

**Art. 35 (1)** Cesionarul are obligaţia de a înregistra contractul de cesiune de creanţă în “Registrul Național de Publicitate Mobiliară și de a notifica pe debitorul cedat asupra cesiunii creanţei, prin executor judecătoresc, ori să obțină o declaraţie de acceptare a cesiunii de la acesta.

**(2)** În situaţia înregistrării contractului de cesiune de creanţă în Registrul Național de Publicitate Mobiliară, cesionarul are obligaţia ca în termen de 24 de ore de la înscrierea formularului de aviz specific inițial să transmită debitorului o copie de pe formularul de aviz înscris în Registrul Național de Publicitate Mobiliară;.

**(3)** Formularul de aviz specific inițial (pentru înscrierea cesiunii de creanță) înscris în Registrul Național de Publicitate Mobiliară și dovada notificării ori acceptarea debitorului se transmit, în copie, şi BRM.

**(4)**În cazul în care creanța care face obiectul cesiunii beneficiază de drepturi de garanție accesorii care au făcut anterior obiectul înscrierii în Registrul Național de Publicitate Mobiliară în favoarea cedentului, acesta din urmă se obligă să îndeplinească toate formalitățile pentru înregistrarea cesionarului la Registrul Național de Publicitate Mobiliară în calitate de creditor garantat. Formularele de aviz de cesiune de creanță înregistrate la Registrul Național de Publicitate Mobiliară se transmit, în copie, și către BRM

**(5)** În conformitate cu prevederile art. 1583 Cod Civil, cesiunea înscrisă mai întâi la Registrul Național de Publicitate Mobiliară va avea prioritate, indiferent de data cesiunii sau comunicării acesteia către debitor.

CAPITOLUL IV

**DESFĂŞURAREA ŞEDINŢEI DE TRANZACŢIONARE ELECTRONICĂ**

**SECŢIUNEA I – DERULAREA SEDINŢEI DE TRANZACŢIONARE ELECTRONICĂ ÎN SITUAŢIA ÎN CARE ORDONATORUL ESTE VÂNZĂTOR**

**Art.36** La tranzacţionarea electronică simplu competitivă sunt valabile 3 etape (faze) evidenţiate prin timpii t0, t1, t2 şi t3. Aceste etape sunt „Deschidere” între t0 şi t1, „Tranzacţii libere” între t1 şi t2 si “Închidere” între t2 şi t3.

**Art.37** **(1)** Ordonatorul vânzător introduce ordinul care va fi validat de către bursă numai dacă acesta îndeplineşte, cumulativ, următoarele condiţii:

1. valoare;
2. atribut total sau parţial;
3. preţ;
4. orapână la care ordinul introdus este valabil.

 **(2)** La ordinul introdus de ordonatorul vânzător se pot introduce ordine de sens contrar de către ofertanţi cu menţionarea următoarelor elemente, sub sancţiunea invalidării ordinului:

1. valoare;
2. atribut total sau parţial;
3. preţ;
4. ora până la care ordinul introdus este valabil.

 **(3)** Ordinul de cumpărare este validat de sistem numai dacă emitentul ordinului are în contul de garanţii o sumă disponibilă mai mare sau egală cu valoarea garanţiei necesară în cazul tranzacţionării ordinului.

**(4)** Ordinele introduse pot fi întreţinute după cum urmează:

a) ordinul de vânzare, în faza de tranzacţiişi/sau în faza de închidere:

1. modificarea preţului;
2. modificarea valori;
3. modificarea atributului din Total în Parţial;
4. modificarea orei până la care ordinul introdus este valabil.

b) ordinul de cumpărare în faza de tranzacţii:

i. îmbunătăţireapreţului (reducere în cazul ordinelor de vânzare şicreştere în cazul ordinelor de cumpărare);

* 1. creşterea valorii;
	2. modificarea atributului din Total în Parţial;
	3. modificarea orei până la care ordinul introdus este valabil.

 c) ordinul de cumpărare în faza de închidere:

 i. modificarea atributului din Total în Parţial;

1. modificarea orei până la care ordinul introdus este valabil.

**Art. 38(1)** Condiţia de timp înseamnă că în situaţia în care două sau mai multe ordine îndeplinesc condiţiile de preţ şi de atribut (descrise în alineatele următoare) pentru efectuarea unei/unor tranzacţii, tranzacţionarea se face doar după trecerea unui interval de timp (Δt) care se scurge din momentul îndeplinirii condiţiilor de preţ şi atribut. Dacă în perioada scurgerii intervalului de timp menţionat anterior condiţiile de tranzacţionare se schimbă, intervalul de timp rămas se resetează (devine egal cu intervalul iniţial de timp).

 **(2)**Condiţia de atribut înseamnă că dacă unui ordin i se asociază atributul Total (“T”) atunci ordinul respectiv trebuie tranzacţionat integral cu un sigur ordin de sens contrar.

 **(3)** Dacă, după scurgerea intervalului de timp Δt, se înregistrează acelaşi preţ pentru ordinul de vânzare şi pentru un ordin de cumpărare, iar atributul ordinului cu valoarea mai mare este Parţial, se încheie tranzacţie pentru cea mai mică dintre valorile celor două ordine, la preţul respectiv, rămânând la tranzacţionare doar valoarea excedentară din ordinul cu valoarea mai mare. Dacă cele două ordine au aceeaşi valoare atunci, indiferent de atributele asociate, ele se tranzacţionează integral.

 **(4)** Dacă, după scurgerea intervalului de timp Δt, ordinul de vânzare şi un ordin de cumpărare îndeplinesc condiţia ca preţul ordinului de vânzare să fie mai mic decât cel al ordinului de cumpărare şi atributul ordinului cu valoarea mai mare este Parţial, se încheie tranzacţia pentru cea mai mică dintre valorile celor două ordine la preţul ordinului de cumpărare, rămânând la tranzacţionare doar valoarea excedentară din ordinul cu valoarea mai mare. Dacă cele două ordine au aceeaşi valoare atunci, indiferent de atributele asociate, ele se tranzacţionează integral la preţul menţionat mai sus.

 **(5)** Dacă, după scurgerea intervalului de timp Δt, condiţia de egalitate de preţ menţionată la alin. 3 este îndeplinită de ordinul vânzător şi de două sau mai multe ordine de cumpărare, atunci secvenţa specificată la alin. 3 se execută pentru fiecare dintre acestea în ordinea introducerii/actualizării ordinelor la acest preţ.

 **(6)** Dacă, după scurgerea intervalului de timp Δt, condiţia menţionată la alin. 4 este îndeplinită de ordinul de vânzare şi de două sau mai multe ordine de cumpărare, atunci secvenţa specificată la alin. 4 se execută de la ordinul de cumpărare cu preţul cel mai bun către ordinul de cumpărare cu preţul cel mai slab. Dacă printre ordinele de cumpărare care îndeplinesc condiţia specificată la alin. 4 există două sau mai multe ordine având acelaşi preţ, tranzacţionarea acestora se va face în ordinea menţionată la alin. 5.

**SECŢIUNEA II – ÎNCHIDEREA ŞEDINŢEI DE TRANZACŢIONARE**

**Art. 39 (1)** La sfârşitul fiecărei şedinţe de tranzacţionare, bursa emite raportul de tranzacţionare în care sunt menţionate următoarele elemente:

1. creanţele de tranzacţionat;
2. ordinele iniţiale introduse pentru fiecare creanţă de tranzacţionat în parte;
3. modificările ordinelor în cadrul şedinţei de tranzacţionare;
4. tranzacţiile încheiate cu menţionarea valorilor, a preţurilor şi a părţilor din contractele de bursă;
5. alte elemente relevante privind şedinţa de tranzacţionare.

 **(2)** Raportul de tranzacţionare va fi transmis în format electronic tuturor participanţilor la şedinţă.

 **(3)** Rezultatele şedinţei de tranzacţionare vor fi publicate pe site-ul specializat al bursei.

**SECŢIUNEA III – CONTRACTELE DE CESIUNE**

**Art.40 (1)** Contractele de cesiune de creanţă (anexa 11) vor fi redactate pe baza raportului de tranzacţionare, în 2 exemplare, câte unul pentru fiecare parte şi vor fi semnate de către părţi în termen de trei zile lucrătoare de la data desfăşurăriişedinţei de tranzacţionare.

 **(2)** Exemplarele vor fi semnate de către cedent şi cesionar în termen de 3 zile lucrătoare de la data desfăşurării şedinţei de tranzacţionare.

 **(3)** BRM actualizează valoarea înscrisă în ordinele ordonatorilor, ordine care au făcut obiectul unor tranzacţii. Dacă în urma acestor actualizări valoarea rămasă în ordin devine mai mică decât valoarea minimă specificată, atunci ordinul respectiv nu va mai fi programat în următoarele şedinţe de tranzacţionare.

**(4)** Ordinele ofertanţilor tranzacţionate integral nu se reprogramează.

**(5)** Ordinele ofertanţilor nu se mai reprogramează, dacă ordinul ordonatorului cu care s-a dorit tranzacţionarea nu se mai reprogramează.

**Art. 41 (1)** Cesionarul are obligaţia de a înregistra contractul de cesiune de creanţă în Registrul Național de Publicitate Mobiliară și de a notifica pe debitorul cedat asupra cesiunii creanţei, prin executor judecătoresc, ori să obtina o declaraţie de acceptare a cesiunii de la acesta.

**(2)** În situaţia înregistrării contractului de cesiune de creanţă Registrul Național de Publicitate Mobiliară, cesionarul are obligaţia ca în termen de 24 de ore de la înscrierea formularului de aviz specific inițial să transmită debitorului o copie de pe formularul de aviz înscris în Registru.

**(3)** Formularul de aviz specific inițial (pentru înscrierea cesiunii de creanță) înscris în Registrul Național de Publicitate Mobiliară și dovada notificării ori acceptarea debitorului se transmit, în copie, şi BRM.

**(4)**În cazul în care creanța care face obiectul cesiunii beneficiază de drepturi de garanție accesorii care au făcut anterior obiectul înscrierii în Registrul Național de Publicitate Mobiliară în favoarea cedentului, acesta din urmă se obligă să îndeplinească toate formalitățile pentru înregistrarea cesionarului la Registrul Național de Publicitate Mobiliară în calitate de creditor garantat. Formularele de aviz de cesiune de creanță înregistrate la Registrul Național de Publicitate Mobiliară se transmit, în copie, și către BRM.

**(5)**În conformitate cu prevederile art. 1583 Cod Civil, cesiunea înscrisă mai întâi la Registrul Național de Publicitate Mobiliară va avea prioritate, indiferent de data cesiunii sau a comunicării acesteia către debitor.

#### CAPITOLUL V

**TARIFE ŞI COMISIOANE**

**Art. 42 (1)** BRM percepe tarife şi comisioane, al căror cuantum este actualizat de către Consiliul de administraţie al BRM cu respectarea dispoziţiilor legale în vigoare.

**(2)** Comisionul datorat BRM pentru tranzacţiile încheiate se plăteşte de către ofertanţii cumpărători câştigători, respectiv ordonatorii cumpărători, în termen de cel mult două zile lucrătoare de la data desfăşurării şedinţei de tranzacţionare, în baza facturii emise de BRM sub sancţiunea pierderii garanţiei.

CAPITOLUL VI

**CONTESTAŢII**

**Art. 43 (1)**Participanţii la şedinţa de tranzacţionare care nu sunt de acord cu decizia de tranzacţionare, invocând nerespectarea normelor cuprinse în prezentul regulament, pot înainta BRM o contestaţie, în termen de o oră de la încheierea şedinţei de tranzacţionare.

**(2)**Contestaţia este soluţionată de către comisie, iar soluţia dată va fi transmisă contestatarului în termen de 48 de ore de la înregistrarea contestaţiei.

**(3)** În cazul în care contestaţia este întemeiată, comisia, dacă este cazul, va invalida total/parţial procesul verbal de tranzacţionareşi va dispune reprogramarea ordinelor afectate de invalidare.

 **(4)** Comisia va întocmi un raport privind soluţionarea contestaţiilor. Acesta va fi semnat de contestatari şi de membrii comisiei şi va fi înmânat tuturor persoanelor implicate.

 **(5)** În situaţia în care contestatarul este nemulţumit de modul de soluţionare a contestaţiei, se poate adresa instanţelorj udecătoreşti competente.

**CAPITOLUL VII**

 **DISPOZIŢII FINALE ŞI TRANZITORII**

**Art. 44** În timpul şedinţei de tranzacţionare sunt interzise:

1. perturbarea şedinţei, prin orice mijloace;
2. acţiuni concertate ale participanţilor în scopul influenţării rezultatului şedinţei de tranzacţionare;
3. răspândirea de informaţii false de natură a influenţa rezultatul şedinţei de tranzacţionare;
4. orice alte acţiuni contrare scopului şedinţei de tranzacţionare, de natură a afecta caracterul concurenţial al tranzacţionării.

**Art. 45 (1)**Ofertanţii în legătură cu care există dovezi că au stabilit înţelegeri pentru falsificarea rezultatului şedinţei de tranzacţionare, în scopul obţinerii oricăror avantaje prin încălcarea prevederilor prezentului regulament, vor fi excluşi de la tranzacţionare sub sancţiunea pierderii garanţieişi a informării mediului de afaceri cu privire la atitudinea lor.

 **(2)**În situaţia în care se constată că este încălcată una din interdicţiile prevăzute de art. 4(2), 4(3) sau 4(4), ordinele sunt anulate şi, dacă este cazul, şi contractele de cesiune de creanţă, iar daunele cauzate participanţilor vor fi acoperite prin executarea garanţiilor; de asemenea se va recurge la informarea mediului de afaceri.

**Art. 46** Contractul de cesiune de creanţă se va încheia în trei exemplare, în baza datelor din procesul verbal al şedinţei de tranzacţionare.

**Art. 47** În situaţia în care, pe baza facturii constatatoare sau a altui document constatator echivalent, s-a încheiat cel puţin un contract de cesiune de creanţă, returnarea acestora de către BRM se va face în baza unui proces verbal de predare-primire după înscrierea datei, a valorii creanței cesionate şi aplicarea ştampilei BRM pe exemplarul aflat la dispoziţia sa.

**Art. 47.1.** In cazul tranzactionarii creantelor viitoare, decontarea tranzactiilor se va efectua extrabursier. In lipsa unor garantii speciale de buna executie constituite de catre cedent, plata de catre cesionar se va efectua, total sau partial, functie de specificatiile ordinului initiator, sub conditia suspensiva a realizarii efective a vanzarii de catre cedent a bunului, serviciului, dreptului sau titlui a caror plata viitoare a fost cedata.

Partile pot ulterior conveni extrabursier aranjamente bilaterale proprii cu privire la eliberarea partiala sau totala a platii datorate inainte de indeplinirea conditiei mai sus enuntate, cu sau fara angrenarea unor alte garantii de buna executie din partea cedentului.

**Art. 48 (1)** Comisioanele practicate de BRM sunt:

* 1% din valoarea tranzacţionată dacă aceasta este mai mică sau egală cu 100.000 lei;
* 0,8% din valoarea tranzacţionată dacă aceasta este mai mare de 100.000 lei şi mai mică sau egală cu 1.000.000 lei;
* 0,6 % din valoarea tranzacţionată dacă aceasta este mai mare de 1.000.000 lei şi mai mică sau egală cu 10.000.000 lei;
* 0,4 % din valoarea tranzacţionată dacă aceasta este mai mare de 10.000.000 lei.
1. **(2)** Nivelul garanţiei este de 0,75% din valoarea specificată în ordin, putând fi modificat, cu o publicitate corespunzătoare, conform prevederilor art. 18(2).
2. **(3)** Tariful de înregistrare a ordinului este de 50 lei putând fi modificată, cu o publicitate corespunzătoare, conform prevederilor art. 37(1).
3. **(4)** Comisionul practicat de BRM şi tariful de înregistrare a ordinului sunt purtătoare de TVA.

**Art. 49** Dispoziţiile prezentului regulament se completează cu dispoziţiile legale în vigoare aplicabile.